Facebook suiqasdga moyilligi bo‘lgan kishilarni aniqlashga yordam beradigan, sun’iy intellektga asoslangan yangi algoritmni namoyish qildi. Bu haqida TechCrunch xabar berdi. Moyillik aniqlanganidan so‘ng algoritm xavf hududidagi insonga murakkab davrlardan o‘tishga yordam beruvchi maxsus resurslarga kirishni taklif etadi va ishonch telefonini tavsiya qiladi. Bundan avval Facebook rahbari Mark Tsukerberg bir necha marta uning ijtimoiy tarmog‘i qiyin vaziyatda qolgan odamlarga yordam berish va ularning o‘ziga o‘zi ziyon yetkazishiga yo‘l qo‘ymaslik uchun xizmat qilishini aytgan.